Document ID: /roh_data/filtered/fineweb-2-filterrobots_roh.jsonl.gz/51128

Il Premi svizzer dal cudesch 2022 va a Kim de l'Horizon per sia ovra «Blutbuch». Kim de l'Horizon saja cun raquintar entrà sin terren nov, argumentescha la schuria dal Premi svizzer dal cudesch sia decisiun tar la ceremonia a Basilea. Il premi è dotà cun 30'000 francs. En «Blutbuch» raquinta l'autur, datiers da sia biografia, da la tschertga d'identitad d'ina persuna nunbinara. Ina persuna che na sa senta ni sco um ni sco dunna. Il roman da Kim de l'Horizon aveva retschavì l'october gia il Premi tudestg dal cudesch.
RTR novitads 14:00